Legende inutile 


în legătură cu Mihai Eminescu circulă în spaţiul public 
numeroase legende, dintre care unele capătă chipul unor tenebroase 
chestiuni "unaussprechlich” . Amintim doar câteva: torţele cu vârful în 
jos, aflate pe mormântul Poetului de la Cimitirul Bellu 1 ; sfinţii cu aură 
neagră, de la Biserica familiei Eminescu de la I poteşti 2 ; tavanul Sălii 
de Conferinţe a Muzeului Sutzu din Bucureşti (parter) prezintă 
aceleaşi motive decorative ca şi " Ediţia Princeps" a volumului de 
poezii, editat de T. Maiorescu, la Soccec, în anul 1883; oare, 
cine a fost acest contemporan al " Luceafărului ", purtând numele K.E. 
Eminescu 3 ? ; cui a aparţinut valiza de călătorie aflată în posesia 
colecţionarului Cristian Ştefănescu ? a vizitat Mihai Eminescu Egiptul 
? Cine a preluat cele două lăzi cu manuscrise, după decesul Poetului ? 
A fost Eminescu asasinat, în urma unui complot ocult ? etc etc etc 

Una dintre legendele puţin ştiute privind operele de artă 
inspirate de chipul lui Eminescu, rostită cu teamă în spaţiul public, 
mai mult şoptit, lansată nu se ştie de cine şi când 4 , afirmă că în 
incinta Universităţii din Viena se află chipul "Luceafărului", sub forma 
unui monument din marmură. Cu ani în urmă, monumentul acesta 
era însoţit de buchete de flori, precum şi de steagul tricolor, fiindcă 
legenda identificării acestui chip cioplit în marmură cu imaginea lui 


1 Dan Toma Dulciu, "Misterul simbolurilor de tip Thonothos de Io mormântul lui Eminescu", 
https://dulciu.wordpress.com/235/ ; 

2 Cristinel C. Popa, " Aureole pictate în negru", în "Jurnalul Naţional", 18.12.2006, http://jurnalul.ro/vechiul- 
site/old-site/suplimente/editie-de-colectie/aureole-pictate-in-negru-5709.html; 

3 Dan Toma Dulciu, " Un contemporan cu Eminescu: Avocatul K.E. Eminescu !" în 

https://corespondenteculturale.blogspot.co.at/2014/02/un-misterios-personai-contemporan-cu.html; 

4 Fotografia acestei opere de artă este prezentă în "Eminescu, un veac de nemurire ", Album alcătuit de Victor 
Crăciun, Ion C. Rogojanu, etc Introducere de Al. Piru, Bucureşti, Minerva 1990-1991; mai recent, Julia Maria 
Cristea (Viena) " Şi-ace! rege-al poeziei veşnic tânăr şi ferice...", Revista " Agero ” ( https://www.agero- 
stuttgart.de/REVISTA-AGERQ/CULTURA/Eminescu%20de%20JMC.htm ) repune în atenţie acest subiect. 

Eminescu era extrem de plauzibilă, chiar era un punct de atracţie 
pentru turiştii români, eventual de mândrie pentru conaţionalii 
noştrii din Viena. 

Cu toate acestea, acest monument a stârnit multe 
controverse pe fondul unor confruntări ideologice, soldate din păcate 
cu un act de vandalism şi, în final, cu mutarea într-o zonă de 
protecţie, precum şi izolarea sa într-un " sarcofag " de sticlă incasabilă, 
acoperit cu texte imprimate pe feţele acestei opere de artă 
restaurate şi devenite o creaţie "suis generis". 

Dar cum a devenit Eminescu model pentru sculptorul austriac ? 
Conform legendei apocrife, autorul acestei creaţii ar fi folosit câteva 
schiţe vechi, variante de portret, moştenite de la tatăl său, căruia i-ar 
fi pozat cu câteva decenii înainte unii studenţi săraci ( Nu cumva şi 
Eminescu, dată fiind asemănarea izbitoare ?). Această explicaţie, 
oarecum plauzibilă, era menită să acopere un mare semn de 
întrebare, şi anume distanţa în timp, de la moartea lui Eminescu, 
până la data creării acestei opere de artă. 

Dincolo de legendă se aşterne însă o altă realitate. Această 
capodoperă a sculptorului Josef Mullner este cunoscută sub 
denumirea "Capul lui Siegfred Creaţia a fost comandată, după 
terminarea Primului Război Mondial, de către studenţii si cadrele 
didactice ale "Universităţii din Viena", în amintirea membrilor acestei 
instituţii de învăţământ, morţi în conflictul de abia încheiat. 

i iti 

Nu era un gest neobişnuit, deoarece pioase omagii pentru proprii 
eroi au prins viaţă în numeroase instituţii de învăţământ din lumea 
întreagă. Dacă veţi avea curiozitatea să vizitaţi clădirea Universităţii 
Bucureşti (Facultatea de Drept), veţi observa la intrare, pe holul de la 
parter, în partea dreaptă, un basorelief comemorativ, dedicat 
studenţilor şi profesorilor decedaţi pe fronturile de luptă ale 
războiului (1916-1919). Nimic nou sub soare, aşadar ! 

Lucrarea sculptorului austriac Josef Mullner 5 a fost dezvelită 
publicului la data de 09.11.1923, fiind plasată în holul de la intrarea 
principală a " Universităţii Viena". 

Timp de multe decenii, această lucrare a suscitat vii discuţii 6 , 
pentru că atât sculptorul, cât şi profesorii şi studenţii care au 
comandat această lucrare, au fost adepţii curentelor de extremă 
dreaptă din Germania şi Austria 7 . 

Pe soclul monumentului scrie: " Onoare , Libertate , Patrie". în 
onoarea eroilor universităţii care au murit (1914-1918). Ridicat de 
către Fraternitatea germană a studenţilor şi profesorilor". 

Criticii de artă au constatat că monumentul acesta este o 
metaforă în piatră a "Mitului lui Siegfrid " din " Saga Nibelungilor" 8 . 

La sfârşitul anului 1980, Rectoratul Universităţii Viena a dispus 
ca o comisie să analizeze situaţia profesorilor şi studenţilor expulzaţi 
din această instituţie de învăţământ în perioada nazistă, inclusiv 
simbolistica acestui monument, cunoscut sub denumirea "Capul lui 
Siegfried". 


5 Josef Mullner, sculptor austriac, născut la 1 August 1879 în Baden lângă Vienna, decedat la 25 Decembrie 
1968, la Viena. 

6 în prezent, o altă cunoscută figură a istoriei austriece, de la începutul veacului XX, fostul primar al Vienei, Karl 
Lueger, este pe punctul de a fi trecut la index. Statuia sa, creaţie tot a lui Josef Mullner, se află în centrul unor 
discuţii pro şi contra prezenţei sale pe actualul amplasament. Cauza: atitudinea aşa zis antisemită a acestui 
primar vienez, a cărui popularitate în epocă nu are egal, dar care acum este reconsiderat drept un promotor al 
antisemitismului în Austria. 

7 în această organizaţie studenţească erau primiţi numai persoane originare din Germania , Austria şi 
zona Sudetâ. Membrii trebuiau să aibă strămoşi germani, iar limba maternă să fie germana. Erau 
excluşi de la activităţile acestei frăţii studenţeşti, foarte la modă chiar şi în epoca lui Eminescu, evreii, 
persoanele de sex feminin, studenţi de orientare social - democrată, precum şi studenţii liberali. 

8 în lucrarea lui Richard Wagner, în patru părţi, intitulată "Inelul Nibelungilor" ("Der Ring des Nibelungen ", 
corect în limba română ar trebui să fie "Inelul Nibelungului"), actul trei se numeşte " Siegfried ", erou care 
moare, în final, ucis mişeleşte de Hagen. 

Deoarece comanditarii monumentului au fost catalogaţi de către 
membrii amintitei comisii drept susţinători ai unui " curs naţionalist 
radical , antisemit şi german , chiar de la înfiinţarea sa în anul 1919 ", 
Senatul acestei instituţii de învăţământ a luat decizia ca acest 
monument să fie mutat în curtea cu arcade a Universităţii 9 şi să se 
găsească o modalitate artistică de prezentare a acestuia, care să 
corespundă viziunii actuale privind trecutul. 

"Capul lui Siegfried " a fost luat de pe piedestal, pus într-un 
cufăr de sticlă 10 şi înconjurat de o altă inscripţie. Rezultatul este o 
metaforă advertisment la adresa acelor dictaturi care ar îndrăzni să 
interzică cuvântul liber şi libertatea de a scrie. Astfel, opera artistică a 
fost "protejată" într-un mod subtil, tocmai prin cuvinte şi scris. Sticla, 
prin caracterul ei transparent, este o altă formă de apărare. în acest 
mod, se va transmite generaţiilor viitoare ideea că, deşi atitudinea 
contemporanilor faţă de trecut este neutră, ea nu este nu indiferentă 
la erorile şi ororile trecutului, iar libertatea cuvântului scris sau vorbit 
este mai presus de orice. 

lată o legendă căreia îi cade victimă chiar Eminescu, fără voia sa, 
după aproape o sută de ani de la moartea sa. 

Dan Doma Dulciu 
Viena, 

07.02.2017 

9 Lucrarea amintită a fost mutată în curtea cu arcade a Universităţii Viena, în anul 2006. 

10 Dat fiind precedentul creat prin actul de vandalism, căruia i-a căzut victimă acest monument, Biroul Federal 
al Austriei a fost cel care a decis schimbarea configuraţiei monumentului, în sensul ca piedestalul şi inscripţia 
iniţială să nu figureze împreună cu "Capul lui Siegfried " iar noua operă să fie protejată intr-un înveliş de sticlă. 

Chipul lui Eminescu sau "Capul lui Siegfried”? 

